Биеийн тамир, спортын газрын дүрэм,

бүтэц орон тоог шинэчлэн батлах тухай

 Монгол улсын Засаг захиргаа хутаг дэвсгэрийн нэгж, түүний удирдлагын тухай хуулийн 29 дүгээр зүйлийн 29.1.5.б, Биеийн тамир, спортын тухай хуулийн 8 дугаар зүйлийн 8.1.1 дэх заалтыг тус тус үндэслэн ЗАХИРАМЖЛАХ нь:

1. Булган аймгийн Биеийн тамир, спортын газрын дүрмийг 1 дүгээр, бүтэц орон тоог 2 дугаар хавсралтаар тус тус баталсугай.
2. Энэхүү дүрмийг үйл ажиллагаандаа мөрдлөг болгон ажиллахыг Биеийн тамир, спортын газрын дарга /А.Ханддорж/, дүрмийн хэрэгжилтэд хяналт тавьж ажиллахыг аймгийн Засаг даргын Тамгын газрын Нийгмийн бодлогын хэлтсийн дарга /Б.Эрдэнэбаатар/-д даалгасугай.
3. Тус захирамж гарсантай холбогдуулан 2017 оны А/249 дүгээр захирамжийг хүчингүй болсонд тооцсугай.

 З.БАТЗОРИГ

 Аймгийн Засаг даргын 20......оны ..... дугаар сарын

 ....... өдрийн ...... дугаар захирамжийн 1 дүгээр

 хавсралт

БИЕИЙН ТАМИР, СПОРТЫН ГАЗРЫН ДҮРЭМ

**Нэг. Ерөнхий зүйл**

1.1. Биеийн тамир, спортын талаар төрөөс баримтлах бодлого, цогц хөтөлбөр, холбогдох хууль тогтоомжийн хэрэгжилтийг хангах, ажлыг харьяа нутаг дэвсгэрийн хэмжээнд удирдан зохион байгуулах, хэрэгжүүлэх, гүйцэтгэлийг тайлагнах, орон тоо, бүтэц зохион байгуулалтыг тогтоож, хэрэгжүүлэх биеийн тамир, спортын үйл ажиллагаа эрхэлж буй төрийн бус байгууллагад дэмжлэг үзүүлэх, хамтран ажиллах, хяналт шинжилгээ хийх, үнэлгээ өгөхтэй холбогдсон үйл ажиллагаа, харилцааг энэхүү дүрмээр зохицуулна.

**Хоёр. Үйл ажиллагааны үндсэн чиглэл**

2.1. Биеийн тамир, спортын газар нь биеийн тамир, спортыг хөгжүүлэх чиг үүрэг бүхий аймгийн Засаг даргын эрхлэх хүрээний хэрэгжүүлэгч агентлаг мөн.

2.2. Үйл ажиллагаандаа Биеийн тамир, спортыг хөгжүүлэх, дэмжих талаар гарсан Монгол улсын хууль тогтоомж, холбогдох дүрэм, журмыг мөрдлөг болгон ажиллана.

2.3. Биеийн тамир, спортыг хөгжүүлэх талаар төрөөс баримтлах бодлогыг хэрэгжүүлэх ажлын хүрээнд тухайн орон нутгийн нийт ард иргэдэд нийтийн биеийн тамир, спортын үйлчилгээ үзүүлэх, Засгийн газрын болон биеийн тамир, спортын асуудал эрхэлсэн төрийн захиргааны байгууллагын шийдвэрээр явагдаж байгаа спортын тэмцээн уралдаан болон биеийн тамир, спортын арга хэмжээнүүдийг орон нутгийн хэмжээнд нэгдсэн удирдлагаар хангана.

2.4. Биеийн тамир, спортын талаар төрөөс баримтлах бодлогыг хэрэгжүүлэх, орон нутагт үйл ажиллагаа явуулж буй төрийн болон ТББ, ААН, Спортын холбоодууд, биеийн тамир чийрэгжүүлэлтийн клубуудэд удирдамж чиглэл өгч, мэргэжил арга зүйн удирдлагаар хангаж, хамтран ажиллана.

2.5. Харьяа нутаг дэвсгэрийн биеийн тамир, спортын үйл ажиллагаа эрхэлж буй төрийн бус байгууллагуудад дэмжлэг үзүүлэх, чиг үүргийн дагуу зарим ажил үйлчилгээг гэрээгээр гүйцэтгүүлж, биелэлтэнд нь хяналт тавин ажиллана.

**Гурав. Биеийн тамир, спортын газрын эрх**

 3.1. Нутаг дэвсгэрийн хэмжээнд биеийн тамир, спортын төрийн болон ТББ-ын үйл ажиллагааг хянан шалгах, зааварлах, үүрэг даалгавар, мэргэжил арга зүйн зөвөлгөө өгч, шаардлага тавих.

3.2. Биеийн тамир, спортын байгууллагын тэргүүний ажилтныг, орон нутаг болон төрийн дээд байгууллагын шагналд тодорхойлж, шагнаж урамшуулах.

3.3. Өөрийн орны болон гадаадын ижил төрлийн байгууллагатай хамтран ажиллах, гэрээ хэлцэл хийх

3.4. Биеийн тамир, спортын байгууллагын ажилтны нийгмийн асуудлыг судлан шийдвэрлэх, холбогдох асуудлыг зохих шатны байгууллагад тавих

3.5. Хуульд заасан эрхийн хүрээнд ажилтныг томилох, чөлөөлөх, албан тушаалаас бууруулах, өөр албан тушаалд шилжүүлэх, сэлгэн ажиллуулах, түр чөлөөлөх, халах

**Дөрөв. Биеийн тамир спортын газрын үүрэг**

4.1. Монгол улсын Их Хурал, Монгол улсын Засгийн газар, Биеийн тамир, спортын асуудал эрхэлсэн төрийн захиргааны төв болон бусад дээд шатны байгууллагаас Биеийн тамир, спортын асуудлаар гаргасан бодлого, шийдвэрийг орон нутгийн түвшинд хэрэгжүүлж, зохицуулах, гүйцэтгэлд хяналт тавих, тайлагнах

4.2. Биеийн тамир, спортын талаар гарсан хууль тогтоомж, хөтөлбөр, биеийн тамир, спортын асуудал эрхэлсэн төрийн захиргааны төв болон орон нутгийн захиргааны байгууллагаас гаргасан эрхийн акт, шаардлагыг дагаж мөрдөнө.

4.3. Харьяа нутаг дэвсгэрийн хэмжээнд орон нутаг дангаар болон хувийн хэвшлийн байгууллагатай хамтран гүйцэтгэх биеийн тамир, спортын арга хэмжээ, уралдаан тэмцээний судалгааг гарган, гэрээгээр хамтран ажиллах, дэмжлэг туслалцаа үзүүлэх

4.4. Хүн амд биеийн тамир,спортын арга хэмжээ, үйлчилгээ үзүүлэх, материаллаг орчин нөхцлийг бүрдүүлэх, иргэд орон нутгийн удирдлагыг мэргэжил арга зүйгээр хангах

4.5. Орон нутгийн хэмжээнд хүн амыг биеийн тамир спортоор хичээллэж, эрүүл чийрэг бие бялдартай болгох, нийгмийн болон материаллаг орчин нөхцлийг бүрдүүлэх ажлыг Төрийн болон ТББ-ын оролцоотойгоор зохион байгуулж, хэрэгжүүлэх

4.6. Биеийн тамир, спортын барилга байгууламж, тоног төхөөрмж хэрэглэл материалын судалгааг гарган төлөвлөлт, зохион байгуулалтыг хийж , шинээр барих, худалдан авах, засвар үйлчилгээ хийх саналыг нэгтгэн зохион байгуулах

4.7. Өөрийн эзэмшиж буй төрийн өмчийн ашиглалт, хадгалалт хамгаалатад хяналт тавьж, үйл ажиллааны нэр төрлөөр өртөг зардлыг тооцон, нэгж үйлчилгээнд зарцуулж буй бүтээгдэхүүнд суурилсан өртгөөр дараа оны төсвийг боловсруулж, үйл ажиллагааны болон санхүүгийн тайланг хуулийн хугацаанд гаргаж тайлагнах

4.8. Орон нутагт биеийн тамир, спортын хөгжлийн хэтийн болон ойрын стратеги төлөвлөгөөг боловсруулан, хууль тогтоомжийн дагуу батлуулан, мөрдөж ажиллах

4.9. Спортын уралдаан тэмцээнд орчин үеийн анагаах ухаан, эрдэм шинжилгээний ололтыг нэвтрүүлэх, тухайн орон нутгийн онцлогт тохирсон спортын төрлүүдийг түлхүү хөгжүүлэх

4.10. Дотоод хяналт шалгалтыг зохион байгуулах үүргийг Биеийн тамир, спортын газрын даргын тушаалаар томилсон / цаашид дотоод хяналт шалгалтын нэгж ажилтан гэх/ гүйэтгэн дүнг тайлагнах

4.11. Биеийн тамир, спортын газар нь үйл ажиллагааныхаа тайланг аймгийн Засаг даргад тайлагнана.

4.12. Биеийн тамирын багш, орон тооны бус арга зүйчдийг мэргэжлийн удирдлага арга зүйгээр хангаж ажиллана.

**Тав. Удирдлага зохион байгуулалт**

5.1. Биеийн тамир, спортын байгууллага нь санхүү аж ахуйн хувьд биеэ даасан хуулийн этгээд байна.

5.2. Биеийн тамир, спортын газрын дарга нь Төсвийн ерөнхийлөн захирагч эрхээ шилжүүлсний дагуу аймгийн Засаг даргатай гүйцэтгэлийн гэрээ байгуулан ажиллана.

5.3. Биеийн тамир, спортын газар нь харьяа нутаг дэвсгэрийн хэмжээнд биеийн тамир спортын ажил үйлчилгээ, төрийн хууль тогтоомжийн хэрэгжилт, хүний нөөцийн бодлого, бүтэц зохион байгуулалт үйл ажиллагааг боловсронгуй болгох, санхүү хөрөнгө нөөцийн төлөвлөлт хувиарлалт, түүнд хяналт тавих асуудлыг хариуцаж, аймгийн Засаг дарга болон Монгол улсын Засгийн газрын хэрэгжүлэгч агентлаг Биеийн тамир, спортын газарт тайлагнана.

5.4. Биеийн тамир, спортын газрын бүтэц орон тоо, үйл ажиллагааны үлгэрчилсэн дүрмийг аймгийн Засаг дарга батална.

5.5. Биеийн тамир, спортын газар нь Нийтийн биеийн тамир, спортын сургалт дасгалжуулалт, Захиргаа аж ахуй гэсэн 2 албатай үйл ажиллагаа явуулна.

**Зургаа. Нийтийн биеийн тамир,** **спортын сургалт**

**дасгалжуулалтын албаны үүрэг**

6.1. Бие бялдар чийрэгжүүлэлт, нийтийн биеийн тамирыг хөгжүүлэх талаар төрөөс баримтлах бодлогын хэрэгжилтийг хангах

6.2. Нийтийн биеийн тамир, эрүүл аж төрөх дадал хэвшил, халдаврт бус өвчнөөс урьдчилан сэргийлэх талаар сургалт сурталчилгаа хийх

6.3. Хүн амын бие бялдрын хөгжлийн түвшинг тогтоох, дүнг нэгтгэн цахимжуулан түүний мөрөөр авах арга хэмжээний төлөвлөгөө, хөтөлбөрийг гарган, хэрэгжүүлэх

6.4. Нутаг дэвсгэртээ биеийн тамир, спортын үйл ажиллагаа эрхэлж буй Төрийн болон ТББ, нийт хүн амд мэргэжил арга зүйн зөвөлгөө өгөх, дэмжлэг үзүүлэх, хамтран ажиллах, нэгдсэн удирдлагаар хангах

6.5. Спортыг хөгжүүлэх талаар төрөөс баримтлах бодлого, шийдвэрийн хэрэгжилтийг хангах, хяналт тавих

6.6. Орон нутгийн онцлогийг харгалзан хөгжижи буй спортын төрлүүдийг дэмжиж, шинээр хөгжих боломжтой спортын төрлүүдийг судлан, бодлогыг тодорхойлж, төлөвлөн хэрэгжүүлэх, зохион байгуулах, мэргэжлийн удирдлагаар хангах

6.7. Үндэсний спортыг орон хутагт хөгжүүлэх, сурталчлах ажлыг зохин байгуулах

6.8. Биеийн тамир, спортыг хөгжжүлэх цогц хөтөлбөрийн биелэлтийг тооцон, төлөвлөгөө боловсруулан, хэрэгжилтийг хангах

**Долоо. Захиргаа аж ахуйн албаны үүрэг**

7.1. Биеийн тамир, спортыг хөгжүүлэх төрийн бодлого, хууль тогтоомжийг хэрэгжүүлэх ажлыг удирдан зохион байгуулах, хүний нөөцийн бодлогыг хэрэгжүүлэх

7.2. Байгууллагын өдөр тутмын хэвийн үйл ажиллагааг хангах, төсвийн төлөвлөлт, хувиарлалт, зарцуулалт, бүртгэлд хяналт тавих

7.3. Биеийн тамир, спортын барилга байгууламж, тоног төхөөрөмж хэрэглэл материалын ашиглалт, хадгалалтад хяналт тавих, хангамж, нөөцийн судалгааг гаргах, эдийн засгийн төлөвлөлт, зохион байгуулалтыг хийх

Аймгийн Засаг даргын 20......оны ..... дугаар сарын

 ....... өдрийн ...... дугаар захирамжийн 2 дугаар

 хавсралт

БИЕИЙН ТАМИР, СПОРТЫН ГАЗРЫН БҮТЭЦ ОРОН ТОО

ГАЗРЫН ДАРГА

Нийтийн биеийн тамир, спортын сургалт дасгалжуулалтын алба

Захиргаа аж ахуйн алба

1. Хяналт шинжилгээ, хүний нөөцийн ажилтан -1

2. Нягтлан бодогч -1

3. Архив, бичиг хэргийн эрхлэгч -1

4. Нярав -1

5. Харуул -4

4. Харуул, жолооч -1

5. Үйлчлэгч - 4

**Нийт-13**

Албаны дарга-1

1. Үндэс, самбо, жудо бөхийн дасгалжуулагч-1

2. Тэшүүр, хөнгөн атлетикийн дасгалжуулагч -1

3. Боксын дасгалжуулагч-1

4. Таеквондогийн дасгалжуулагч-1

5. Волейболын дасгалжуулагч -1

6. Сагсан бөмбөгийн дасгалжуулагч-1

7. Пауэрлифтингийн дасгалжуулагч-1

8. Нийтийн биеийн тамирын, арга зүйч-3

9. Усны арга зүйч-1

 **Нийт-11**

1. Сантехник, усны инженер -1

2. Усан спорт, сургалтын төвийн эмч -1

3. Харуул, цахилгаачин -1

4. Үйлчлэгч -1

**Нийт-4**

 Аймгийн Засаг даргын 20......оны ..... дугаар сарын

 .......... өдрийн ...... дугаар захирамжийн хоёрдугаар

 хавсралт